钦定古今图书集成/明伦汇编/人事典/第079卷 > 《七命》张协
## 钦定古今图书集成/明伦汇编/人事典/第079卷 > 《七命》张协

冲漠公子含华隐耀，嘉遁龙蟠，超世高蹈，游心于浩
然，玩志乎众妙，绝景乎大荒之遐阻，吞响乎幽山之
穷奥。于是徇华大夫闻而造焉，乃整云辂，骖飞黄，越
奔沙，辗流霜，凌扶摇之风，蹑坚冰之津，旌拂霄堮，轨

嵘幽蔼，萧瑟虚元。溟海《浑濩》，涌其后嶰，谷嶆张其
前，寻竹疏茎荫其壑，百籁群鸣笼其山，冲飙发而回
日，飞砾起而丽天。于是登绝𪩘，愬长风，陈辨惑之辞，
命公子于岩中。曰：“盖闻圣人不卷道而背时，智士不
遗身而匿迹，生必耀华名于玉牒，殁则勒洪伐于金
册。今公子违世陆沈，避地独窜，有生之懽灭，资父之
义废，愁洽百年，苦溢千岁，何异促鳞之游汀泞，短羽
之栖翳荟。今将荣子以天人之大宝，悦子以纵性之
至娱，穷地而游，中天而居，倾四海之欢，殚九州之腴，
钻屈毂之瓠，解疏属之拘，子欲之乎？”公子曰：“大夫不
遗，来萃荒外，虽在不敏，敬听佳话。”

大夫曰：“寒山之桐，出自太冥。含黄锺以吐干，据苍岑
而孤生。既乃琼𪩘嶒崚，金岸崥崹，右当风谷，左临云
谿。上无凌虚之巢，下无跖实之蹊。摇刖峻挺，岧邈嶕
峣。晞三春之溢露，愬九秋之鸣飙。雰雪写其根，霏霜
封其条。木既繁而后绿，草未素而先凋。于是构云梯，
陟峥嵘，翦蕤宾之阳柯，剖大吕之阴茎。营匠斲其朴”，
伶伦均其声。器举乐奏，促调高张。音朗号钟，韵清绕
梁。追逸响于《八风》，采奇律于归昌。启中黄之妙宫，发
《蓐收》之变商。若乃龙火西颓，暄气初收，飞霜迎节，高
风送秋。羁旅怀土之徒，流宕百罹之俦。抚促柱则酸
鼻，挥危弦则涕流。若乃追清哇，赴严节，奏绿水，吐白
云，激楚回，流风结。悲蓂荚之朝落，悼“望舒之夕缺。茕
嫠为之擗摽，孀老为之呜咽。王子拂缨而倾耳，六马
嘘天而仰秣。此盖音曲之至妙，子岂能从我而听之
乎？”公子曰：“余病未能也。”

大夫曰：“兰宫秘宇，雕堂绮栊。云屏烂汗，琼璧青葱。应
门八袭，旋台九重。表以百常之阙，圜以万雉之墉。尔
乃峣榭迎风，秀出中天。翠观岑青，彤阁霞连。长翼临
云，飞陛凌山。望玉绳而结极，承倒景而开轩。赪素炳
焕，枌栱嵯峨。阴虬负檐，阳马承阿。错以瑶英，鑴以金
华。方疏含秀，圆井吐葩。重殿叠起，交绮对榥。幽堂昼”
密，明室夜朗，焦螟飞而生风，尺蠖动而成响。若乃目
厌常玩，体倦帷幄，携公子而双游，时娱观于林麓。登
翠阜，临丹谷，华草锦繁，飞采星烛。阳叶春青，阴条秋
绿，华实代新，承意恣观。仰折神虈，俯采朝兰，愬惠风
于蘅薄，眷椒涂于瑶坛。尔乃浮三翼，戏中沚，潜鳃骇，
惊翰起，沈丝结，飞矰理。挂归翮于赤霄之表，出华鳞
于紫潭之里。然后纵櫂随风，弭楫乘波，吹孤竹，拊云
和，渊客唱《淮南》之曲，榜人奏《采菱》之歌。歌曰：“乘凫舟
兮为水嬉，临芳洲兮拔云芝。乐以忘戚，游以卒时。穷
夜为日，毕岁为期。此盖宴居之浩丽，子岂能从我而
处之乎？”公子曰：“余病未能也。”

大夫曰：“若乃白商素节，月既授衣，天凝地闭，风厉霜
飞，柔条夕劲，密叶晨稀。将因气以效杀，临金郊而讲
师。尔乃列轻武，整戎刚，建云髦，启雄芒，驾红阳之飞
燕，骖唐公之骕骦，屯羽队于外林，纵轻翼于中荒。尔
乃张修罠，布飞羉，陵黄岑，挂青峦，画长壑以为限，带
流谿以为关。既乃内无疏蹊，外无漏绩，叩钲数挍，举”
麾旌，获彀金机，驰鸣镝翦刚，毫落劲翮。车骑竞骛，骈
武齐辙。翕忽挥霍，云回风烈。声动响飞，形移景发。举
戈林竦，挥锋电灭，仰倾云巢，俯殚地穴。乃有圆文之
豜，斑题之豵，鼓鬣风生，怒目电瞛，口咬霜刃，足拨飞
锋，齀林蹶石，扣拔幽丛。于是飞黄奋锐，贲、育逞伎，蹙
封狶。冯豕拉甝，虪挫獬廌句，爪摧锯，牙捭，澜漫狼
藉，倾榛倒壑，殒胔挂山，僵踣掩泽，薮为毛林，隰为丹
薄。于是撤围顿罔，卷斾收鸢，虞人数兽，林衡计鲜。论
最犒勤，息马韬弦，肴驷连镳，酒驾方轩，千锺电釂，万
燧星繁，陵阜霑流膏，谿谷厌芳烟。欢极乐殚，回节而
旋。“此亦畋游之壮观，子岂能从我而为之乎？”公子曰：
“余病未能也。”

大夫曰：“楚之阳剑，欧冶所营。邪谿之铤，赤山之精。锁
逾羊头，镤越锻成。乃炼乃铄，万辟千灌。丰隆奋椎，飞
廉扇炭。神器化成，阳文阴缦。既乃流绮星连，浮彩艳
发。光如散电，质如耀雪。霜锷水凝，冰刃露洁。形冠豪
曹，名珍巨阙。指郑则三军白首，麾晋则千里流血。岂
徒水截蛟龙，陆洒奔驷。断浮翮以为工，绝重甲而称
利，云尔而已哉。若其《灵宝》，则舒辟无方，奇锋异模，形
震薛烛，光骇风胡，价兼三乡，声贵二都。或驰名倾秦，
或夜飞去吴。是以功冠万载，威曜无穷，挥之者无前，
拥之者身雄。可以从服九国，横制八戎，爪牙景附，函
夏承风。此盖希世之神兵，子岂能从我而服之乎？”公
子曰：“余病未能也。”

大夫曰：“天骥之骏，逸态超越，禀气灵渊，受精皎月，眸
瞷黑，照，元采绀发沫如挥，红汗如振血。秦青不能识
其众尺，方歅不能睹其若灭。尔乃巾云轩，践朝雾，赴
春衢，整秋御，虬踊螭腾麟，超龙翥。望山载奔，视林载
赴。气盛怒发，星飞电骇。志陵九州，势越四海。影不及
形，尘不暇起，浮箭未移，再践千里。尔乃逾天垠，越地
隔，过汗漫之所不游，蹑章亥之所未迹，阳乌为之顿羽，夸父为之投策，斯盖天下之儁乘，子岂能从我而
御之乎？”公子曰：“余病未能也。”

《大夫》曰：“大梁之黍，琼山之禾。唐稷播其根，农帝尝其
华。尔乃六禽殊珍，四膳异肴。穷海之错，极陆之毛。伊
公爨鼎，庖丁挥刀。味重九沸，和兼勺药。晨凫露鹄，霜
鵽黄雀。圜按星乱，方丈华错。封熊之蹯，翰音之跖。燕
髀猩唇，髦残象白。灵渊之龟，莱黄之鲐。丹穴之鹨，元
豹之胎。𬊤以秋橙，酤以春梅。接以商王之箸，承以帝
辛之杯，范公之鳞，出自九溪。”赪尾丹鳃，紫翼青鬐。尔
乃命支离，飞霜锷，红肌绮散，素肤雪落。娄子之毫，不
能厕其细，秋蝉之翼，不足拟其薄。繁肴既阕，亦有嘉
羞。商山之果，汉皋之榛，析龙眼之房，剖椰子之壳。芳
旨万选，承意代奏。乃有荆南乌程，豫北竹叶浮蚁，星
沸，飞华蓱接。元石尝其味，仪氏进其“法，倾罍一朝，可
以流湎千日；单醪投川，可使三军告捷。斯人神之所
欣羡，观听之所炜晔也。子岂能强起而御之乎？”公子
曰：“耽爽口之馔，甘腊毒之味，服腐肠之药，御亡国之
器，虽子大夫之所荣，顾亦吾人之所畏。余病未能也。”
大夫曰：“盖有晋之《融皇风》也，金华启征，大人有作，继
明代照，配天光宅，其”基，德也隆于姬公之处岐；其垂，
仁也富乎有殷之在亳。南箕之风，不能畅其化；离毕
之云，无以丰其泽。皇道焕炳，帝载缉熙，导气以乐，宣
德以诗。教清于云官之世，政穆乎鸟纪之时。王猷四
塞，函夏谧静。丹冥投烽，青徼释警。却马于粪车之辕，
铭德于昆吾之鼎。群氓反素，时人载郁。耕父推畔，渔
竖让陆。樵夫耻危冠之饰，舆台笑短后之服。六合时
雍，巍巍荡荡。元髫巷歌，《黄发》击壤。解羲皇之绳，措陶
唐之象。若乃华裔之夷，流荒之貊，语不传于𬨎轩，地
不被乎正朔。莫不骏奔稽颡委质，重译于时。昆蚑感
惠，无思不服。苑戏九尾之禽，囿栖三足之鸟。鸣凤在
林，伙于黄帝之园；有龙游渊，盈于孔甲之“沼，万物烟
煴，天地交泰。义怀靡内，化感无外。林无被褐，山无韦
带，皆象刻于百工，兆发乎灵蔡。缙绅济济，轩冕蔼蔼，
功与造化争流，德与二仪比大。”言未终，公子蹶然而
兴曰：“鄙夫固陋，守兹狂狷。盖理有毁之，而争宝之讼
解；言有怒之，而齐王之疾痊。向子诱我以聋耳之乐，
栖我以蔀家之屋，田游驰”荡，利刃骏足，既老氏之攸
戒，非吾人之所欲，故靡得而应子。至闻皇风载韪，时
圣道淳，举实为秋，摛藻为春。下有可封之人，上有大
哉之君。余虽不敏，请从后尘。